Document ID: 32009R0781

UREDBA KOMISIJE (ES) št. 781/2009
z dne 27. avgusta 2009
o spremembi Uredbe (ES) št. 868/2008 o obliki poročila s kmetijskega gospodarstva, ki se uporablja za določanje dohodkov in analizo gospodarskega delovanja kmetijskih gospodarstev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 79/65 z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) ter zlasti člena 7(3) Uredbe,
ob upoštevanju naslednjega:
(1)
Uredba Komisije (ES) št. 868/2008 (2) določa vrsto računovodskih podatkov, ki jih je treba navesti v poročilu s kmetijskega gospodarstva.
(2)
Uredba Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (3) spreminja način plačila subvencij kmetom. Te spremembe je treba upoštevati pri poročilu s kmetijskega gospodarstva, da se lahko pravilno spremlja razvoj kmetijskih prihodkov in zagotovi zadostna podlaga za poslovno analizo gospodarstev.
(3)
Uredba Komisije (ES) št. 1242/2008 z dne 8. decembra 2008 o določitvi tipologije Skupnosti za kmetijska gospodarstva (4) je uvedla klasifikacijsko spremenljivko, ki odraža pomembnost drugih donosnih dejavnosti, ki so neposredno povezane s kmetijskim gospodarstvom. To klasifikacijsko spremenljivko je treba vključiti v poročilo s kmetijskega gospodarstva.
(4)
Uredba (ES) št. 1166/2008 Evropskega parlamenta in Sveta z dne 19. novembra 2008 o raziskovanjih strukture kmetijskih gospodarstev in metod kmetijske proizvodnje ter razveljavitvi Uredbe Sveta (EGS) št. 571/88 (5) spreminja način beleženja božičnih drevesc v raziskovanjih strukture kmetijskih gospodarstev. Da se zagotovi skladnost z raziskovanji strukture kmetijskih gospodarstev, je treba prilagoditi beleženje božičnih drevesc v poročilu s kmetijskega gospodarstva.
(5)
V trenutni obliki poročila s kmetijskega gospodarstva ni predvidena navedba, da večina kmetijskih zemljišč v uporabi gospodarstva ne leži na površini strukturnih skladov. Da se dodatno pojasni navodila, je treba dodati možnost, ki navaja, da kmetijska gospodarstva niso na območju iz členov 5, 6 ali 8 Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (6).
(6)
V trenutni obliki poročila s kmetijskega gospodarstva ni predvidena navedba za gobe, ki se gojijo v zaščitenih prostorih. Ker se gobe pogosto gojijo v jamah ali stavbah, mora v poročilu s kmetijskega gospodarstva obstajati možnost navedbe, da se gobe gojijo v zaščitenih prostorih.
(7)
Uredbo (ES) št. 868/2008 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetijskih gospodarstev -
SPREJELA NASLEDNJO UREDBO:
Člen 1
Prilogi I in II k Uredbi (ES) št. 868/2008 se spremenita v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od obračunskega leta 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. avgusta 2009

Labels: 19
6